सूचना और प्रसारण मंत्रालय
शंघाई सहयोग संगठन  फिल्म महोत्सव 27 से 31 जनवरी के दौरान मुंबई में आयोजित होगा
मराठी फिल्म 'गोदावरी' और गुजराती फिल्म 'द लास्ट फिल्म शो' भारत की तरफ से कंपीटिशन सेक्शन में नामांकित
महोत्सव का शुभारंभ तमिल फिल्म ‘अप्पथा’ के वर्ल्ड प्रीमियर से होगा
कंपीटिशन और नॉन-कंपीटिशन सेक्शन में 57 फिल्में प्रदर्शित की जाएंगी
राष्ट्रीय फिल्म विकास निगम  के माध्यम से सूचना और प्रसारण मंत्रालय 27 से 31 जनवरी, 2023 तक मुंबई में शंघाई सहयोग संगठन  फिल्म महोत्सव का आयोजन कर रहा है। एससीओ फिल्म महोत्सव का आयोजन एससीओ में भारत की अध्यक्षता के उपलक्ष्य में किया जा रहा है।
इस महोत्सव की शुरुआत एक भारतीय फिल्म के वर्ल्ड प्रीमियर के साथ होगी क्योंकि एससीओ फिल्म महोत्सव का आयोजन एससीओ की भारत की अध्यक्षता के दौरान किया जा रहा है। ये उद्घाटन समारोह 27 जनवरी, 2023 को जमशेद भाभा थियेटर, एनसीपीए, मुंबई में आयोजित किया जाएगा।
इस फिल्म फेस्टिवल की स्क्रीनिंग मुंबई में दो स्थानों पर होगी। पेडर रोड में फिल्म डिवीजन कॉम्प्लेक्स के 4 ऑडिटोरियमों में और वर्ली में नेहरू प्लैनेटेरियम बिल्डिंग में 1 एनएफडीसी थिएटर में।
एससीओ फिल्म महोत्सव का डिजिटल कैटलॉग और विस्तृत स्क्रीनिंग शेड्यूल आज मुंबई में सूचना और प्रसारण मंत्रालय में संयुक्त सचिव , एनएफडीसी के प्रबंध निदेशक और महोत्सव के निदेशक श्री पृथुल कुमार द्वारा औपचारिक रूप से जारी किया गया। आज मुंबई में फिल्म महोत्सव पर एक संवाददाता सम्मेलन को संबोधित करते हुए, एससीओ फिल्म महोत्सव के महोत्सव निदेशक श्री पृथुल कुमार ने बताया, "यह फिल्म महोत्सव भारत द्वारा एससीओ, जो कि आठ देशों का बहुपक्षीय संगठन है, की अध्यक्षता को रेखांकित करने के लिए आयोजित किया गया है।" उन्होंने कहा कि यह एससीओ सदस्य देशों में भारतीय फिल्मों की लंबे समय से चली आ रही लोकप्रियता का परिणाम है।
महोत्सव के निदेशक ने आगे कहा, एससीओ फिल्म महोत्सव का उद्देश्य सिनेमाई साझेदारी बनाना और एससीओ में विभिन्न देशों की संस्कृतियों के बीच एक सेतु के रूप में काम करना है। यह सामूहिक सिनेमाई अनुभव के माध्यम से एससीओ सदस्यों के फिल्म समुदाय के बीच तालमेल भी पैदा करेगा। एससीओ फिल्म महोत्सव में दिखाई जा रही फिल्में, सभी एससीओ देशों द्वारा पेश की गईं हैं, दर्शकों को विभिन्न संस्कृतियों का अनुभव करने में मदद करेंगी और फिल्में एक माध्यम होंगी ताकि एससीओ देशों के लोग एक-दूसरे को बेहतर तरीके से जान सकें।
महोत्सव का शुभारंभ पद्म श्री और राष्ट्रीय पुरस्कार विजेता फिल्मकार प्रियदर्शन द्वारा निर्देशित तमिल फिल्म ‘अप्पथा’ के वर्ल्ड प्रीमियर के साथ होगा। इस फिल्म में राष्ट्रीय पुरस्कार विजेता अभिनेत्री उर्वशी मुख्य भूमिका में हैं और यह उनकी 700वीं फिल्म और भारतीय फिल्म उद्योग में उनके अभिनय के 51 साल पूरे होने के रूप में जानी जाएगी।
इसमें कंपीटिशन सेक्शन केवल एससीओ सदस्य देशों के लिए है और इसमें सर्वश्रेष्ठ फीचर फिल्म, सर्वश्रेष्ठ अभिनेता , सर्वश्रेष्ठ अभिनेता , सर्वश्रेष्ठ निर्देशक , विशेष ज्यूरी पुरस्कार जैसे विभिन्न प्रतिष्ठित पुरस्कार शामिल हैं।
नॉन-कंपीटिशन सेक्शन सभी एससीओ देशों के लिए है, यानी निम्नलिखित श्रेणियों में सदस्य देशों, पर्यवेक्षक देशों और डायलॉग पार्टनर देशों के लिए-
- एससीओ कंट्री फोकस फिल्में, जो फिल्म समारोह में संबंधित एससीओ देश का प्रतिनिधित्व करने के लिए चुनी गई हैं। इससे विभिन्न देशों के बीच आदान-प्रदान सक्षम होगा और ये शंघाई सहयोग संगठन के सदस्यों की संस्कृतियों के बीच एक सेतु के रूप में कार्य करेगा। एससीओ कंट्री फोकस श्रेणी में 17 फिल्में हैं।
- डायरेक्टर फोकस फ़िल्में, जो किसी एससीओ देश के जाने-माने निर्देशक, किसी दिग्गज द्वारा बनाई गई हो, जो देश की विरासत में योगदान देने वाले अपने शिल्प और अपनी सिनेमा हैरिटेज के लिए देश में बहुत सम्मानित हो। डायरेक्टर फोकस श्रेणी में 8 फिल्में हैं।
- चिल्ड्रन फोकस फिल्में जो युवा दर्शकों को शिक्षित करती हों, और उनका मनोरंजन करती हों, जिन्हें समझना आसान हो। इससे छोटे बच्चों की रुचि का विकास होता है और उनके दिमाग का पोषण होता है। चिल्ड्रन फोकस श्रेणी में 7 फिल्में हैं।
- शॉर्ट फ़िल्में जो 20 मिनट से लंबी न हों, जो कलात्मक व सिनेमाई रूप से निपुण हों और मौलिक विचारों का इस्तेमाल करते हुए दर्शकों के मन-मस्तिष्क को लुभाती हों। लघु फिल्म श्रेणी में 6 फिल्में हैं।
- भारत की संरक्षित क्लासिक फ़िल्में- ऐसी 5 फिल्मों का प्रदर्शन किया जा रहा है
एससीओ फिल्म महोत्सव में एससीओ देशों की कुल 57 फिल्में प्रदर्शित की जाएंगी। कंपीटिशन सेक्शन में 14 फीचर फिल्में प्रतिस्पर्धा कर रही हैं और उन्हें प्रदर्शित किया जाएगा तथा नॉन कंपीटिशन सेक्शन में 43 फिल्मों का प्रदर्शन किया जाएगा।
कंपीटिशन सेक्शन के लिए कुल 14 फिल्मों को नामांकित किया गया है।
- निखिल महाजन द्वारा निर्देशित मराठी फिल्म 'गोदावरी' और पैन नलिन द्वारा निर्देशित गुजराती फिल्म 'द लास्ट फिल्म शो' सदस्य देश भारत की ओर से नामांकित हैं।
- निर्देशक ए. ज़ैरोव और एम. मामिरबेकोव द्वारा निर्देशित रूसी फिल्म 'मॉम, आई एम अलाइव!' और बैराकिमोव अल्दीयार द्वारा निर्देशित 'पैरालिंपियान' को सदस्य देश कजाकस्तान की ओर से नामांकित किया गया है।
- बकीत मुकुल और दास्तान ज़ापर ऊलू द्वारा निर्देशित किर्गिज फिल्म अकिर्की कोच  और तलाइबेक कुलमेंदीव द्वारा निर्देशित उई सत्यलाट  सदस्य देश किर्गिस्तान से नामांकित हैं।
- यीहुई शाओ द्वारा निर्देशित इतालवी और चीनी फिल्म बी फॉर बिजी और शाओजी राव द्वारा निर्देशित चीनी फिल्म होम कमिंग को सदस्य देश चीन से नामांकित किया गया है।
- लिउबोव बोरिसोवा साखा द्वारा निर्देशित रूसी फिल्म डोन्ट बरी मी विदाउट इवान और एवगेनी ग्रिगोरेव द्वारा निर्देशित पोडेल्निकी  को सदस्य देश रूस द्वारा नामित किया गया है।
- डी. मसैदोव द्वारा निर्देशित उज़्बेक फ़िल्म ऐल किस्माती  और हिलोल नसीमोव द्वारा निर्देशित मेरोस  सदस्य राष्ट्र उज़्बेकिस्तान की ओर से नामांकित हैं।
- मुहिद्दीन मुजफ्फर द्वारा निर्देशित ताजिक फिल्म डोव , और महमदराबी इस्मोइलोव द्वारा निर्देशित ओखिरीन सैयदी सयोद  सदस्य राष्ट्र ताजिकिस्तान द्वारा नामांकित हैं।
एससीओ फिल्म महोत्सव में भारतीय फिल्में-
बेहद सराही गई निखिल महाजन द्वारा निर्देशित मराठी फिल्म गोदावरी और ऑस्कर में सर्वश्रेष्ठ विदेशी भाषा की श्रेणी में भारत की आधिकारिक प्रविष्टि गुजराती फिल्म छेलो शो, जो लास्ट फिल्म शो के रूप में भी जानी जाती है, को प्रतियोगिता खंड में प्रदर्शित किया जाएगा।
इसके अलावा कंट्री फोकस में मराठी फिल्म गोदावरी और गुजराती फिल्म छेलो शो के साथ शूजीत सरकार की सरदार उधम, एसएस राजामौली की पीरियड फिल्म आरआरआर है। डायरेक्टर फोकस में संजय लीला भंसाली की गंगूबाई काठियावाड़ी, चिल्ड्रन फोकस में मृदुल तुलसीदास की तुलसीदास जूनियर और चेतन भाकुनी की शॉर्ट फिल्म जुगलबंदी दिखाई जाएगी।
इसके अलावा पांच रिस्टोर्ड क्लासिक्स भी महोत्सव में प्रदर्शित की जाएंगी। इनमें शतरंज के खिलाड़ी; , सुबर्णरेखा , चंद्रलेखा , इरु कोडगुल  और चिदंबरम  शामिल हैं।
भारतीय फिल्मी हस्तियों के साथ इस महोत्सव में भाग ले रहे एससीओ देशों के प्रतिष्ठित फिल्म निर्माताओं और अभिनेताओं के साथ 'मास्टरक्लासेस' और 'इन कन्वर्सेशन' सत्र भी होंगे। एनिमेशन के इतिहास के अन्वेषण में जुटे इस उद्योग के विशेषज्ञों के साथ सत्र आयोजित किए जाएंगे तथा एनिमेशन और विज्युअल इफैक्ट्स की सहायता से 'क्रिएटिंग द शॉट' की असीम संभावनाओं को भी प्रस्तुत किया जाएगा। फिल्म वितरण के बदलते परिदृश्य और उभरती प्रौद्योगिकियों की मदद से थिएटर भाषा में अनुवाद पर भी कुछ सत्र आयोजित किए जा रहे हैं।
- फिल्म निर्माता राहुल रवैल, रमेश सिप्पी और विख्यात अभिनेत्री आशा पारेख और अभिनेता चैतन्य चिंचलीकर द्वारा “राइजिंग इंडियन सिनेमा पॉपुलैरिटी इन एससीओ रीजन” विषय पर एक सत्र होगा।
- प्रसिद्ध गायक और एससीओ फिल्म महोत्सव के जूरी के साथ “कंपोजिंग म्यूजिक-ब्रेकिंग बैरियर” विषय पर एक सत्र होगा, कजाकस्तान के श्री दिमश कुदाईबर्गेन, जो विभिन्न शैलियों में 13 से अधिक भाषाओं में गायन के लिए जाने जाते हैं।
- एससीओ देशों के प्रतिष्ठित फिल्मकारों के साथ "डायरेक्टर्स सिनर्जी-कलैबरेटिंग कल्चर, करेक्टर और कंट्रीज" विषय पर एक सत्र और "चलैंजेस एंड स्कोप ऑफ प्रमोटिंग फेस्टिवल फिल्मस इन एससीओ" विषय पर एक सत्र होगा।
- उपरोक्त के साथ-साथ वर्तमान समय में फीचर फिल्मों के रंगमंचीय दायरे तथा फिल्म महोत्सव से इतर महोत्सव की फिल्मों को दिखाये जाने के दायरे एवं चुनौतियों से संबंधित एक विचारोत्तेजक सत्र में भारत और एससीओ क्षेत्र के पैनलिस्ट शामिल होंगे
- अपनी तरह के अनूठे इंडियन एनिमेशन रट्रोस्पेक्टिव को एक मास्टरक्लास के रूप में तैयार किया गया जिसमें एनिमेशन की उत्पत्ति से लेकर अब तक के विकास को शामिल किया गया है।
एससीओ फिल्म महोत्सव पोर्टल: https://sco.nfdcindia.com/ पर ऑनलाइन प्रतिनिधि पंजीकरण किया जा सकता है, साथ ही पेडर रोड मुंबई में फिल्म डिवीजन परिसर के मुख्य समारोह स्थल पर भी पंजीकरण डेस्क उपलब्ध होंगे। प्रतिनिधि पंजीकरण शुल्क महोत्सव के लिए 300 रुपये या 100 रुपये प्रतिदिन रखा गया है। इसे छात्रों के लिए निशुल्क रखा गया है।
एससीओ की आधिकारिक भाषा अर्थात रूसी और चीनी, फिल्म महोत्सव की भी आधिकारिक भाषाएं होंगी। महोत्सव भारत में आयोजित किए जाने के कारण कार्यात्मक भाषा के रूप में अंग्रेजी को भी इसमें शामिल किया जाएगा। ज्यूरी और स्थानीय दर्शकों की सुविधा के लिए प्रदर्शित की जाने वाली फिल्मों में अंग्रेजी में सबटाइटल दिए जाएंगे।
एससीओ एक बहुपक्षीय संगठन है, जिसकी स्थापना 15 जून 2001 को की गई थी। वर्तमान में एससीओ में आठ सदस्य देश , तीन पर्यवेक्षक देश  और चौदह वार्ता भागीदार  शामिल हैं।
अधिक जानकारी के लिए देखें: https://sco.nfdcindia.com/